kardosdrur/scandi-wiki huggingface dataset:
Bulkterminal

En bulkterminal er et område, der bruges til opbevaring og omlastning af bulkgods.

Typisk ligger sådanne terminaler i en havn, hvor der omlastes mellem skibe og lastbiler eller tog. Alternativt ligger de ved større jernbaner hvor der omlæsses til lastbiler.

Primært håndterer bulkterminalen materialer som sten, kul, korn, vejsalt, jern til oparbejdning, kalk og kunstgødning til landbruget.

En bulkterminal kan variere i størrelse, godstyper og effektivitet fra en lille plads med fem bunker sten og en gummiged til store fabrikslignende områder med siloer, transportbånd, kraner, brovægte og en konstant strøm af lastbiler og evt. togvogne.

Skibsterminologi
Kollektiv trafik
Bulkgods

Bulkgods eller massegods betegner gods, der transporteres upakket – dvs. løst – og ofte er af samme type. Denne form for gods bliver sædvanligvis hældt om bord på skibe, godstog eller lastbiler ved hjælp af slisker eller kraner med grabbe.

Der er generelt tale om gods der transporteres i løsvægt, i modsætning til pakkede varer, der normalt betegnes som colli, eller enheder.

Et skib, der transporterer bulkgods betegnes som bulk carrier eller "tørlastskib".

Godstyper 

Man opdeler godset alt efter om der tale om fast gods (f.eks. kul) eller om det er i flydende form (f.eks. olie).

Se også 

 Bulkterminal

Bl.a. havnene i Rotterdam (Rotterdam Havn) og Louisiana (Port of Louisiana) har store bulkterminaler.

Skibsterminologi
Jagtloven

Jagtlovens (lov om jagt og vildtforvaltning) formål er at sikre arts- og individrige vildtbestande og skabe grundlag for en bæredygtig forvaltning heraf ved at beskytte vildtet, særlig i yngletiden, sikre kvantiteten og kvaliteten af vildtets levesteder gennem oprettelse af vildtreservater og ved på anden måde at etablere, retablere og beskytte vildtets levesteder.

At regulere jagten således, at den sker efter økologiske og etiske principper og under varetagelse af hensynet til beskyttelse af vildtet, især af sjældne og truede arter.

Eksterne henvisninger
Bekendtgørelse af lov om jagt og vildtforvaltning
Bekendtgørelse om jagttid for visse pattedyr og fugle m.v.

Danmarks love
Palme

Palme har flere betydninger eller specialiseringer:
 Botanisk: En planteart i Palme-familien, nogle gange benævnt "ægte palme"
 Gartneri/Havebrug/Stueplanter: En planteart i Palme-familien, en planteart i Koglepalme-ordenen eller en planteart i Skruepalme-ordenen. Desuden omtales visse andre planter nogle gange ukorrekt som palmer, f.eks. Yucca-palme der egentlig er en agave og bør betegnes palmelilje
 Olof Palme – en svensk politiker
 Rudolph Palme – en tysk komponist
 Den Gyldne Palme – en international filmpris
Iltpartialtryk

Iltpartialtryk er den del af det totale tryk i en gasblanding (hvor ilt er en af de gasser der består i blandingen) ilten ifølge Daltons lov repræsenterer.

I atmosfærisk luft er der ca. 21 % ilt og ca. 79 % kvælstof, ved et tryk på en atmosfære udgør iltpartialtrykket således 0,21 atmosfære.

PpO2 = FO2 * PTotal

Hvor:
PpO2 er iltens partialtryk
FO2 er fraktionen af ilt, dvs. iltprocenten (f.eks. 0,21)
PTotal er det totale tryk i gasblandingen

Se også 
Iltforgiftning
Hypoxia
Hyperoxia
Daltons lov
Partialtryk

Dykning
Kongenshus Mindepark

Kongenshus Mindepark med det fulde navn Kongenshus Mindepark for Hedens Opdyrkere (Kongenshus Hede) er en mindepark for opdyrkerne af heden i Jylland. Parken ligger 25 kilometer sydvest for Viborg (Resen Sogn, Fjends Herred). Det var Hedeselskabet, som i 1942 opkøbte det cirka 1.200 hektar store område med uopdyrket hede, som i dag udgør mindeparken. Parken åbnede den 10. juni 1953.

I Kongenshus Mindepark finder man Mindedalen med 39 herredssten omgivet af tilsvarende sognesten med navnene på 1.200 hedeopdyrkere samt deres hustruer. Ved de fleste navne står manden med efternavn, med konens fornavn under. Mindedalen munder ud i en mødeplads omgivet af sten med navnene på personer, der havde særlig betydning for hedeopdyrkningen, eksempelvis Ludvig von Kahlen og Jens Jensen (hedeopdyrker)

For parkens indretning stod landskabsarkitekt C.Th. Sørensen (1893-1979) og arkitekt Hans Georg Skovgaard (1898-1969).

Rensdyr på heden 
Området var fra 1913 og cirka 10 år frem en velbesøgt turistattraktion, da købmand Hans Dall lod 400 rensdyr transportere dertil fra Lapland sammen med en samefamilie. Imidlertid blev dyrene ramt af sygdom, og i 1923 var der kun tre rener tilbage.

Naturbeskyttelse 
1.300 hektar af Kongenshus Hede blev fredet i 1953  Mindeparken er en del af Natura 2000-område nr. 40 Karup Å, Kongenshus og Hessellund Heder.

Herredssten

Kilder

Ekstern henvisning 
 Kongenshus Mindepark
 Mindesten på Kongenshus Mindepark. Danske kirkegårde

Fredede arealer i Danmark
Viborg Kommune
Danske heder
TNT

TNT eller T.N.T. har flere betydninger:
 TNT (virksomhed) – logistikvirksomhed
 Trotyl – også kaldet 2,4,6-trinitrotoluen, er et sprængstof og en organisk forbindelse
 TNT-ækvivalent – energimål for eksplosioner
 TNT (musikgruppe) – norsk heavy metal band
 TnT – rapper
 Turner Network Television – amerikansk tv kanal.
 Troponin T (TNT) - enzym der udfældes ved skade på hjertets muskelceller (kardiomyocyt).
 T.N.T. (album) - et album af AC/DC
 "T.N.T. (sang)" - en sang på albummet T.N.T

Se også 
 T.N. Thiele (1838-1910) - en dansk matematiker, astronom og aktuar
Musikalbum

Et album inden for musik er en pladeudgivelse eller en cd. Her findes en samling af musikalske numre, som for det meste er komponeret af den samme kunstner eller gruppe, men også kan være en samling af enkelte numre fra forskellige kunstnere. Det sidstnævnte bliver kaldt et opsamlingsalbum.

Et album skabes typisk ved, at en musiker besøger et pladestudie. Her kan musikeren optage et antal sange. Efter optagelsen mikses sangene mht. indbyrdes instrument-volumen, equalizer, og i mange tilfælde også forskellige former for effekter. Herefter skal cd'en sættes i produktion,og der skal skabes grafik og design til coveret, osv.

Det første album, en person eller en gruppe udgiver, kaldes et debutalbum.

Typer

Livealbum 
Et livealbum er et album, der er blevet indspillet uden brug af overdubbing. Indspilningen kan foregå live under en koncert, derhjemme, eller en blanding af flere steder og sågar i et pladestudie, så længe der ikke bruges overdubbing. Indspilningen kan vare fra få timer (typisk ved koncerter) op til flere år at færdiggøre. Pladestudier er normalt indrettet, så de absorberer lyd og eliminerer efterklang, så derfor kan man bruge forskellige mix i form af andre lokationer eller særligt indrettede "liverum", hvor der er efterklang, til indspilning af livealbums.

Til optagelse af koncert- eller sceneoptrædender benyttes særlige teknikker. Livealbums kan være optaget fra en enkelt koncert eller kombinere optagelser fra flere koncerter eksempelvis fra en turne. De kan inkludere applaus og anden lyd fra publikum, kommentarer fra kunstnerne der optræder, improvisation og andre ting, der normalt ikke er en del af et studiealbum. Nogle gange benyttes flersporsindspilning, så lyden fra scenen sendes direkte til optageenheden (frem for at benytte mikrofoner placeret blandt publikum), og der kan tilføjes yderligere manipulationer med lyden i den efterfølgende produktion, for at forbedre lydkvaliteten.

Det bedst sælgende livealbum på verdensplan er Garth Brooks' Double Live, der har solgt mere end 21 mio. eksemplarer. På Rolling Stone's 500 Greatest Albums of All Time er der listet 18 livealbums, hvoraf James Browns Live at the Apollo fra 1963 er rangeret som det bedste livealbum med en plads som nr. 25 på listen.

Soloalbum 
Et soloalbum er et album, som er udgivet af en kunstner, som er et nuværende eller tidligere medlem af en musikgruppe, som vedkommende normalt udgiver musik sammen med. Soloalbums kan være enkeltstående albums, eller de kan være en del af en musikers solokarriere.

Se også 
 Grammofonplade

Referencer
Hypoxi

Hypoxi (eller hypoxia) er en tilstand af iltmangel:

 Når kroppens væv får tilført for lidt ilt, opstår hypoxi.
 Får kroppens væv ikke tilført ilt opstår anoxi.

Hypoxi er delvis mangel på ilt, anoxi er total mangel på ilt.

Kroppens celler kan skifte til anaerobt stofskifte, derfor kan kroppens celler klare sig i kort tid uden ilttilførsel. De kan derimod ikke overgå fuldt til anaerobt stofskifte, så hjerneceller dør efter få minutters iltmangel. 

Falder iltpartialtrykket til et niveau der er lavere end ca. 0,16 atmosfære, opstår hypoxi. Skader på lunger vil have den samme effekt. Bliver en arterie blokeret (af fx en ekspanderende nitrogenboble), vil der opstå hypoxia bag ved det sted blokaden er, da oxygenrigt blod forhindres i at strømme ud til kroppens væv og i værste tilfælde kan dykkeren få apopleksi (en blodprop i hjernen).

Forgiftning med kulilte (CO) fortrænger ilt fra blodets hæmoglobin. Det medfører, at der ikke bliver transporteret ilt ud i kroppen.

Symptomer på hypoxia 
 Manglende koncentrationsevne
 Manglende finmotorik
 Forvirret
 Forringet dømmekraft
 Døsig/svag
 Euforisk/velbefindende
 Bevistløshed
 Søvnapnøsyndromet

Se også 
 Anoxia
 Iltmangel
 Iltforgiftning
 Apopleksi
 Blodprop

Dykning
Mangelsygdomme
Lomborg Gymnastik- & Idrætsefterskole

Lomborg Gymnastik- og Idrætsefterskole er en efterskole ved byen Lomborg med omkring 125 elever; omkring 60 drenge og 65 piger. Pigerne bor fordelt på tre gange, Athene, Afrodite og Hera. Drengene bor også på tre forskellige gange, Poseidon, Zeus og Apollon. Pigerne må ikke besøge drengene og omvendt. Man bor på to- tre- eller firemandsværelser. Skolens bygninger omfatter foruden elevværelserne udervisnings- og faglokaler, spisesal, gymnastiksal, boldspilshal, motions- og styrkecenter og springcenter.

På skolen dyrkes meget gymnastik og sport. Der deltages i diverse boldspils- og gymnastikkonkurrencer. Efterskolen er vært for LGI-løbet , som afvikles hvert år den sidste tirsdag i april.

Ekstern henvisning 

 Lomborg Gymnastik- & Idrætsefterskole

Efterskoler
Bygninger, konstruktioner og anlæg i Lemvig Kommune
Etableret i 1960
Steen Tinning

Steen Tinning (født 7. oktober 1962 i København) er en professionel dansk golfspiller. Efter en succesrig amatørkarriere blev han professionel i 1985 og kvalificerede sig hurtigt til en plads på European Tour. Karrieren blev afbrudt da han og hans kone var involveret i et harmonikasammenstød i Tyskland i 1990, hvor han fik sin højre arm stærkt beskadiget. Han kom sig og fik to sejre på European Tour nemlig: The Celtic Manor Resort Wales Open 2000 og Telefonica Open de Madrid 2002. Steen Tinning stoppede med at spille på Europa Touren efter sæsonen 2003. Hans bedste placering på touren blev en 30. plads. Han har repræsteret Danmark adskillige gange i internationale holdkonkurrencer.

Tinning er forfatter til bogen Golf på hjernen og fungerer som golfekspert på forskellige tv-kanaler.

Hans far er golftræner og har bl.a. trænet Knud Storgaard

Turneringssejre 

Amatør
 1983 Dansk amatørmesterskab
 1984 Det åbne skandinaviske amatørmesterskab

European Tour
 2000 The Celtic Manor Resort Wales Open
 2002 Telefonica Open de Madrid

Holdkonkurrencer 

Amatør
 Eisenhowertrofæet: 1982, 1984

Professionel
 Alfred Dunhill Cup: 1988
 WGC-World Cup: 1987, 1988, 1989, 1990, 1993, 1994, 1995

Golfspillere fra Danmark
Personer fra København
Adobe Photoshop

Adobe Photoshop er et avanceret billedbehandlingsprogram, som mest af alt henvender sig til den professionelle fotograf. Som 'almindelig' fotograf kan man dog også bruge Photoshop til mange formål. Adobe Photoshop har nærmest monopol blandt professionelle. Blandt semi-professionelle og ikke professionelle bliver det gratis program GIMP ofte anvendt. Adobe har som modsvar til dette udviklet Adobe Photoshop Elements, som er en neddroslet udgave af Photoshop og til en meget billigere indkøbspris.

Photoshop er først og fremmest beregnet til pixelgrafik, men indeholder mange funktionaliteter som kendes fra egentlige vektorgrafikprogrammer som Adobe Illustrator. F.eks. kan der tegnes kurver der kan bruges som maske, fritlægning eller omdannes til markeringer (engelsk: ”selections” ) og kan bearbejdes uafhængigt af resten af billedet, ligesom tekstfunktionen er kendt fra adskillige tekstbehandlingsprogrammer.

En væsentligt funktion i programmet er arbejdet i lag, farvekanaler og alfakanaler. Det er muligt at have flere billeder, dele af billeder, tekst og tegning i samme dokument som gennem lagfunktioner på forskellig måde kan bearbejdes individuelt, blandes sammen og f.eks. gøres mere eller mindre gennemsigtige. Kombineret med et stort antal filtre, lys/kontrast og farvejusteringsmuligheder giver det utallige muligheder for billedmanipulation. Ud over det rummer programmet værktøjer til kloning, skarphed, maling, beskæring, farveforløb, afmaskning, makroer (dansk: handlinger, engelsk: Actions) og meget mere.

Adobe Photoshop er udformet så det, især i AdobeCS (Creative Suite) kan arbejde tæt sammen med andre af Adobes programmer; fx Adobe InDesign og Adobe Illustrator.

På grund af Adobe Photoshops høje popularitet og pris er det hyppigt piratkopieret.

Versioner

Eksempler

Se også 
 Adobe Photoshop Album – album for digitale billeder.
 Adobe Photoshop Express – en gratis version af Photoshop, til iOS, Android, OSX & Windows

Software fra Adobe Systems
Billedbehandling
Mac OS-software
Grafik-relaterede programmer til OS X
Grafik-relaterede programmer til Windows
Tutorial

En tutorial er en guide eller vejledning som punkt for punkt fortæller dig, hvordan du fx skal redigere et billede, eller opsætte en websted. En opskrift er en form for tutorial, da den punkt for punkt fortæller dig hvordan og hvad du skal gøre for at lave en bestemt ret.

Eksterne sider 
 Eksempel: Lav din egen hjemmeside-tutorial – på laerhtml.dk 

Datalogi
Gjellerup

Gjellerup er Hernings nordøstlige bydel med 3.784 indbyggere (2012). Den har et lille industrikvarter, hvor blandt andet Jelly Belly holder til. Derudover har Gjellerup iflg. Nationalmuseet Danmarks ældst daterede bygning, Gjellerup Kirke, fra 1140. Der findes desuden dagligvareforretningen Rema1000, et pizzeria, et autoværksted Gjellerup Auto og en benzinstation i forstaden.

Kilder 

Bydele i Herning
Naftalin

Naftalin eller Naphthalen er en kemisk forbindelse. Mere specifikt er stoffet en aromatisk bicyklisk forbindelse med formlen C10H8. Stoffet har en kraftig og karakteristisk lugt og anses for sundhedsskadeligt, da det muligvis er kræftfremkaldende. Smeltepunktet for stoffet ligger på 80,55˚C og kogepunktet er 218˚C. Stoffets CAS-nummer er 91-20-3. Det kan udvindes af stenkulstjære og som biprodukt ved benzinpyrolyse. 

Naftalin bruges blandt andet som udgangspunkt for fremstillingen af visse farvestoffer og medikamenter og som middel mod møl i form af de såkaldte mølkugler. I Disneys tegneserieunivers findes stoffet som små sorte kugler som Mickey Mouses ven Alfa Beta spiser. Rent faktisk spiser Alfa Beta mølkugler i visse udgaver, mens det er specificeret til naftalin i andre.

Naftalin kan ikke længere købes i håndkøb. Ved bortskaffelse skal det afleveres på kommunernes genbrugsstationer som giftigt affald.

Aromatiske forbindelser
Vandbakkelse

Vandbakkelser er en opbagning af smør/margarine, mel og vand, som røres op med æg. Vandbakkelser er ikke tilsat sukker, og de kan anvendes både som kager fyldt med flødeskum og syltetøj og som en let anretning fyldt med f.eks. rejesalat.

Vandbakkelser bruges flere steder i Danmark som kagemand til fødselsdag. Vandbakkelsesdejen er lagt i et tyndt lag på en bageplade og bagt i form af en person og pyntet med glasur og slik.

Se også 
 Éclair

Kager
Brunsviger

Brunsviger er en bradepandekage af gærdej, som smøres med en remonce (kaldet snav eller snask) lavet af farin, sirup og margarine eller smør.  Remoncen hældes på den hævede gærdej, der øjeblikkeligt bages.

Brunsviger er specielt kendt på Fyn, hvor den sammen med rundstykker hører søndagsmorgenerne til, og udfærdiget som kagemand er den fast bestanddel til børnefødselsdage. På Fyn kaldes en brunsviger også en brunner, og sammenklappet med et rundstykke, en runder, kalder de denne specialitet en runder med brunner.

Sagn om navnet 
Brunsviger kommer formentlig fra den tyske by Braunschweig, men sammenhængen er usikker.

Der findes et sagn om, at den lille by Ravnebjerg på Højfyn havde et teglværk (i drift 1935-1968) med ansatte fra Tyskland. Disse medbragte som frokost franskbrød med farin, som blev lagt oven på ovnene og derved "bagt" til en kage. Da ingen vidste, hvad kagen skulle kaldes, blev den opkaldt efter det sted i Tyskland, arbejderne kom fra: Braunschweig.

Kager som kan forveksles med brunsviger 
Brunsviger kan dog forveksles med en kage fra Ringkøbing: kanelkage, som minder meget om brunsviger, men afviger ved at der er tilsat meget kanel i dens remonce. 

På grund af ligheden kaldes kanelkagen oftest brunsviger, selvom opskriften afviger betragteligt. 

I Vendsyssel har bagerne ofte smørkager, som er brunsviger bagt i et lille aflangt stykke; også kendt som futsko. Den vendsysselske kagemand er foruden slik pyntet med flødeskum.

Brunsvigerens Dag 
I 2017 fik brunsvigeren sin egen dag, da da de to radioværter på P4 Fyn Erik Nielsen & Jakob Risbro markerede dagen.
Brunsvigerens Dag afholdes nu hvert år, den sidste torsdag inden Folkeskolens efterårsferie, der ligger i uge 42, midt i oktober.

Referencer 

Kager
Junkblokaden

Junkblokaden er en begivenhed, der fandt sted i 1979 og er en af de største og vigtigste vendepunkter i Christianias historie.

Baggrunden 
I vinteren 1977 – 1978 kom kokainen og heroinen til Christiania. De bedre kredse på Christiania begyndte at sniffe kokainen, mens heroinen faldt i pushernes hænder. På et tidspunkt var omkring hver 6. christianit junkie, hvilket var langt flere end man kunne acceptere.

Planlægning 
Christianitterne prøvede på at hjælpe ved at tilbyde nedtrapning, boliger osv., men lige lidt hjalp det. Christianitterne blev hurtigt klar over, at der måtte ske noget drastisk. Der blev holdt et fællesmøde i Den Grå Hal med over 2.000 tilhørere, og få dage efter gik christianitterne i gang. For at få hold på junken var strategien at afbryde forbindelsen mellem pusheren og narkomanen. Problemet var bare, at handlere er brugere og brugere er handlere. Derfor måtte både pusheren og brugeren forlade Christiania.

Blokaden 
Ved Fredens Ark blev hovedindgangene blokeret med christianitter, som holdt vagt døgnet rundt. Alle der skulle ind og ud blev kontrolleret. Hvis man fandt hårde stoffer, blev de smidt på et bål. Personen med stofferne på sig fik tilbuddet om at stoppe sit misbrug eller forlade Christiania. Der blev arrangeret mange "kolde tyrkere", men kun ganske få kom ud af deres misbrug.

Efterspil 
Mange opgav og flyttede væk fra Christiania. Via Junkblokaden blev det i 1990 forbudt at være sprøjtenarkoman i Christiania, og at have det mindste at gøre med nogen form for hårde stoffer. Heroin, amfetamin, kokain og lignende som er hårde stoffer, gav et ½ års udsmidning ved brug og livsvarig udsmidning ved handel med dem.

København i 1900-tallet 
Christianshavn
Nikolaj

Nikolaj er et drengenavn, afledt af helgen-navnet Sankt Nikolaus.

Nikolaj er i dag et meget almindeligt dansk navn med omkring 22.000 bærere og har været brugt i Danmark i århundreder, tidligere undertiden også i formerne Nicol, Nichel eller Nikkel. 

Det er dog først i 1970'erne, at navnet begyndte at blive mere almindeligt. I midten af 1990'erne var navnet det mest almindelige til nyfødte. Navnet Nikolaj er godkendt i Danmark til at blive stavet på 13 forskellige måder (Antal navngivne i 2004 / Antal bærere i Danmark pr. 1. januar 2006): 

 Nicholai (6 / 262)
 Nicholaj (2 / 76)
 Nickolai (8 / 199)
 Nickolaj (5 / 196)
 Nickolei (2 / 24)
 Nicolai (237 / 8698)
 Nicolaj (77 / 3004)
 Nicolay (0 / 17)
 Nicolei (0 / 23)
 Nicolej (0 / 17)
 Nikolai (96 / 1573)
 Nikolaj (307 / 8134)
 Nikolej (1 / 20)

Se også Nicholas, Nicklas, Nick og Niels.

Kendte personer med navnet 
 Prins Nikolai, dansk prins.
 Nikolaj den 1. og Nikolaj den 2., russiske zarer.
 Nicolai Abraham Abildgaard, dansk maler.
 Nikolaj Arcel, dansk manuskriptforfatter og filminstruktør.
 Nikolaj Bentzon, dansk musiker.
 Nic. Blædel, dansk redaktør og journalist.
 Nicolai Gottlieb Blædel, dansk præst.
 Nikolaj Bukharin, russisk kommunistisk teoretiker og politiker.
 Nikolaj Bulganin, sovjetisk politiker og premierminister.
 Nicolaj Bøgh, dansk forfatter.
 Nikolaj Cederholm, dansk skuespiller, forfatter, instruktør og teaterchef.
 Nikolaj Coster-Waldau, dansk skuespiller.
 Nicolai Eigtved, dansk arkitekt.
 Nikolaj Gogol, russisk forfatter.
 Nikolai Frederik Severin Grundtvig, dansk teolog og forfatter.
 Nicolai Kielstrup, dansk sanger og vinder af MGP 2005.
 Nicolaj Kopernikus, dansk skuespiller.
 Nikolaj Korobov, russisk skuespiller.
 Nikolaj Lie Kaas, dansk skuespiller.
 Nikolaj Leskov, russisk forfatter.
 Nikolaj Ivanovitj Lobatjevskij, russisk matematiker.
 Nicolai Moltke-Leth, dansk soldat og forfatter.
 Kurt Børge Nikolaj Nielsen, dansk fodboldtræner.
 Nikolaj Nørlund, dansk musiker. 
 Nikolaj Peyk, dansk musiker i MC Einar og Østkyst Hustlers.
 Nikolai Podgornij, sovjetisk politiker.
 Nikolaj Rimskij-Korsakov, russisk komponist.
 Nikolaj Sommer, dansk forfatter, journalist og studievært.
 Nikolaj Steen, dansk musiker og skuespiller.
 Nicolai Wammen, dansk politiker.
 Nikolaj Znaider, dansk violinist.
 Nicolaj Møller Madsen, Racerkører. Dansk Mester 2005 og 2006

Navnet anvendt i fiktion
Nikolaj og Julie er en tv-serie fra Danmarks Radio.
Hej hej Nikolaj er en traditionel dansk børnesang.

Andre anvendelser
Nikolaj Kunsthal er et kunstudstillingssted i København.

Drengenavne